CELEX: 32011L0063
Language: el
Date: 2011-06-01 00:00:00
Title: Οδηγία 2011/63/ΕΕ της Επιτροπής, της 1ης Ιουνίου 2011 , για την τροποποίηση, με σκοπό την προσαρμογή της στην τεχνική πρόοδο, της οδηγίας 98/70/ΕΚ του Ευρωπαϊκού Κοινοβουλίου και του Συμβουλίου σχετικά με την ποιότητα των καυσίμων βενζίνης και ντίζελ

2.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/15
            
         ΟΔΗΓΊΑ 2011/63/ΕΕ ΤΗΣ ΕΠΙΤΡΟΠΉΣ
   της 1ης Ιουνίου 2011
   για την τροποποίηση, με σκοπό την προσαρμογή της στην τεχνική πρόοδο, της οδηγίας 98/70/ΕΚ του Ευρωπαϊκού Κοινοβουλίου και του Συμβουλίου σχετικά με την ποιότητα των καυσίμων βενζίνης και ντίζελ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου (1), και ιδίως το άρθρο 10 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 98/70/ΕΚ ορίζει περιβαλλοντικές προδιαγραφές, καθώς και μεθόδους ανάλυσης για τη βενζίνη και το ντίζελ που διατίθενται στην αγορά.
            
         
               (2)
            
            
               Αυτές οι μέθοδοι ανάλυσης αναφέρονται σε ορισμένα πρότυπα που έχουν θεσπιστεί από την Ευρωπαϊκή Επιτροπή Τυποποίησης (CEN). Δεδομένου ότι, λόγω της τεχνικής προόδου, η CEN έχει αντικαταστήσει τα εν λόγω πρότυπα με νέα, είναι σκόπιμο να επικαιροποιηθούν οι αναφορές στα εν λόγω πρότυπα στα παραρτήματα I και ΙΙ της οδηγίας 98/70/ΕΚ.
            
         
               (3)
            
            
               Το παράρτημα III της οδηγίας 98/70/ΕΚ ορίζει την επιτρεπόμενη απόκλιση της τάσης ατμών για βενζίνη που περιέχει βιοαιθανόλη. Τα αριθμητικά στοιχεία που περιέχονται στο εν λόγω παράρτημα στρογγυλοποιούνται στο δεύτερο δεκαδικό ψηφίο. Το πρότυπο 4259:2006 του EN ISO (International Organization for Standardization, Διεθνής Οργανισμός Τυποποίησης) ορίζει τους κανόνες για τη στρογγυλοποίηση των αποτελεσμάτων ανάλογα με την ακρίβεια της μεθόδου δοκιμής και απαιτεί στρογγυλοποίηση στο πρώτο δεκαδικό ψηφίο. Συνεπώς, είναι σκόπιμο να τροποποιηθούν αναλόγως τα ποσά που ορίζονται στο παράρτημα III της οδηγίας 98/70/ΕΚ.
            
         
               (4)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την ποιότητα των καυσίμων, που συστάθηκε με το άρθρο 11 παράγραφος 1 της οδηγίας 98/70/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 98/70/ΕΚ τροποποιείται ως ακολούθως:
   
               1)
            
            
               Το παράρτημα I τροποποιείται ως ακολούθως:
               
                           α)
                        
                        
                           η υποσημείωση 1 αντικαθίσταται από το ακόλουθο κείμενο:
                           
                                       «(1)
                                    
                                    
                                       Οι μέθοδοι δοκιμών είναι εκείνες που καθορίζονται στο πρότυπο ΕΝ 228:2008. Τα κράτη μέλη μπορούν να θεσπίσουν τη μέθοδο ανάλυσης που καθορίζεται στο πρότυπο που αντικαθιστά το EN 228:2008, εφόσον μπορεί να αποδειχθεί ότι παρέχει τουλάχιστον την ίδια ορθότητα και τουλάχιστον το ίδιο επίπεδο ακρίβειας με την αναλυτική μέθοδο που αντικαθιστά.»·
                                    
                                 
                     
                           β)
                        
                        
                           η υποσημείωση 6 αντικαθίσταται από το ακόλουθο κείμενο:
                           
                                       «(6)
                                    
                                    
                                       Άλλες μονοαλκοόλες και αιθέρες με τελικό σημείο ζέσεως που δεν υπερβαίνει εκείνο που αναφέρεται στο EN 228:2008.».
                                    
                                 
                     
         
               2)
            
            
               Στο παράρτημα II, η υποσημείωση 1 αντικαθίσταται από το ακόλουθο κείμενο:
               
                           «(1)
                        
                        
                           Μέθοδοι δοκιμών είναι εκείνες που καθορίζονται στο πρότυπο ΕΝ 590:2009. Τα κράτη μέλη μπορούν να θεσπίσουν την αναλυτική μέθοδο που καθορίζεται στο πρότυπο που αντικαθιστά το EN 590:2009, εφόσον μπορεί να αποδειχθεί ότι παρέχει τουλάχιστον την ίδια ορθότητα και τουλάχιστον το ίδιο επίπεδο ακρίβειας με την αναλυτική μέθοδο που αντικαθιστά.».
                        
                     
         
               3)
            
            
               Το παράρτημα III αντικαθίσταται από το κείμενο του παραρτήματος της παρούσας οδηγίας.
            
         Άρθρο 2
   1.   Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία εντός χρονικού διαστήματος δώδεκα μηνών από τη δημοσίευσή της στην Επίσημη Εφημερίδα.
   Εφαρμόζουν τις διατάξεις αυτές εντός χρονικού διαστήματος δώδεκα μηνών από τη δημοσίευση της παρούσας οδηγίας στην Επίσημη Εφημερίδα.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Τα κράτη μέλη καθορίζουν τον τρόπο με το οποίο πρέπει να γίνει η εν λόγω αναφορά.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 1 Ιουνίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 350 της 28.12.1998, σ. 58.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ III
            
               ΕΠΙΤΡΕΠΟΜΕΝΗ ΑΠΟΚΛΙΣΗ ΤΗΣ ΤΑΣΗΣ ΑΤΜΩΝ ΣΕ ΒΕΝΖΙΝΗ ΠΟΥ ΠΕΡΙΕΧΕΙ ΒΙΟΑΙΘΑΝΟΛΗ
            
            
                        Περιεχόμενο βιοαιθανόλης (% v/v)
                     
                     
                        Επιτρεπόμενη απόκλιση της τάσης ατμών (kPa) (1)
                        
                     
                  
                        0
                     
                     
                        0
                     
                  
                        1
                     
                     
                        3,7
                     
                  
                        2
                     
                     
                        6,0
                     
                  
                        3
                     
                     
                        7,2
                     
                  
                        4
                     
                     
                        7,8
                     
                  
                        5
                     
                     
                        8,0
                     
                  
                        6
                     
                     
                        8,0
                     
                  
                        7
                     
                     
                        7,9
                     
                  
                        8
                     
                     
                        7,9
                     
                  
                        9
                     
                     
                        7,8
                     
                  
                        10
                     
                     
                        7,8
                     
                  Η επιτρεπόμενη απόκλιση της τάσης ατμών για ενδιάμεση περιεκτικότητα βιοαιθανόλης μεταξύ των παραπάνω τιμών καθορίζεται με παρεμβολή ευθείας γραμμής μεταξύ της αμέσως μεγαλύτερης και της αμέσως μικρότερης τιμής του περιεχομένου βιοαιθανόλης σε σχέση με τη μέση τιμή.»
         
      
      
         (1)  Οι τιμές που αναφέρονται στην προδιαγραφή είναι “αληθείς τιμές”. Κατά τον καθορισμό των οριακών τιμών τους, εφαρμόστηκαν οι όροι του προτύπου EN ISO 4259:2006 “Προϊόντα πετρελαίου – Καθορισμός και εφαρμογή δεδομένων ακριβείας σε σχέση με τις μεθόδους δοκιμής”, ενώ στον καθορισμό ελάχιστης τιμής, ελήφθη υπόψη ελάχιστη διαφορά 2R πάνω από το μηδέν (R = αναπαραγωγιμότητα). Τα αποτελέσματα μεμονωμένων μετρήσεων ερμηνεύονται βάσει των κριτηρίων του προτύπου EN ISO 4259:2006.